Diari Oficial de la Generalitat Valenciana


Sumari del DOGV 3005, del 03-06-1997 (1997/7385)

RESOLUCIÓ de 10 d'abril de 1997, del director general d'Interior, de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Alacant Acull
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3005

Data del DOGV
:   03-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7385


Data del document
:   10-04-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 10 d'abril de 1997, del director general d'Interior, de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Alacant Acull.
  
Vist l'expedient pel qual se sol·licita inscriure en el Registre de Fundacions de la Comunitat Valenciana la denominada Fundació Alacant Acull, incoada en data 29 de maig de 1996, amb número de registre 34.315, pel senyor Miguel Martínez Sarabia, com a secretari de la Fundació, sobre la base dels següents
  
  
Fets
  
  
Primer
  
Que en data 16 de maig de 1996, el senyor Miguel Romá Riera, en la seua qualitat de president de l'Associació Alacant Acull, comparegué davant el senyor José María Iriarte Calvo, notari del Col·legi de València, amb residència a Alacant i va manifestar en aquest acte la voluntat de dissolució de la referida associació i el trasllat del patrimoni universal d'aquesta a favor de la fundació a constituir, denominada Fundació Alacant Acull, constitució que es va dur a terme mitjançant l'escriptura de la mateixa data i número de protocol 1.588/96, atorgada pel notari esmentat.
  
  
Segon
  
Que en l'esmentada escriptura de constitució de la Fundació Alacant Acull foren detectats pel Protectorat de Fundacions certs errors, que han estat esmenats pel senyor Miguel Romá Riera i el senyor Fermín Juan Gilabert, mitjançant nova escriptura pública autoritzada pel mateix notari, en data 2 de desembre de 1996 i número 3.708 de protocol.
  
  
Tercer
  
Segons l'article 2 dels estatuts, la finalitat de la Fundació és l'acollida, ajuda, assistència i promoció de les persones migrants, de cara a la seua plena integració en la nostra societat, preferentment els procedents dels països anomenats del Tercer Món, com també col·laborar en la resolució dels problemes d'emergència social que puguen presentar-se als estrangers en l'àmbit d'actuació de la Fundació. Aquesta finalitat s'acomplirà a través de les activitats descrites com objectius generals i concrets en els següents apartats d'aqueix mateix article.
  
La Fundació estarà sempre al servei dels marginats més pobres i a ells adreçarà, de forma preferencial, tots els esforços i recursos.
  
  
  
Quart
  
La dotació inicial de la Fundació, segons consta en la escriptura de constitució, de data 16 de maig de 1996, és el patrimoni universal de l'Associació Alacant Acull, que figura com a annex II dels Estatuts de la Fundació, protocol·litzats en la escriptura de constitució, actualitzat posteriorment en data més recent, i que es traspassa a la Fundació, prèvia dissolució de l'associació.
  
El balanç d'Alacant Acull a 31 de desembre de 1996 es distribuïa de la manera següent:
  
  
- Actiu:
  
· Immobilitzat 5.245.386 PTA
  
· Deutors diversos 79.682.904 PTA
  
· Tresoreria 3.879.721 PTA
  
· Total 20.222.163 PTA
  
  
- Passiu:
  
· Fons propis 83.285.280 PTA
  
· Creditors 53.087.519 PTA
  
· Despeses i ingressos 540.296 PTA
  
· Total 63.562.597 PTA
  
  
Cinqué
  
D'acord amb el que preveu l'acord segon de l'acta fundacional i els articles 5 a 12 dels Estatuts, el Patronat és l'òrgan de govern de la Fundació. Estarà format per un nombre no superior a 20 patrons i abastarà els patrons fundadors, no fundadors i ordinaris; seran patrons fundadors tots els integrants de la Junta Directiva de l'Associació Alacant Acull, com també el Secretariat Diocesà de Migració i Càritas Diocesana, els quals, com a continuació de la facultat que tenien en la Associació Alacant Acull, designaran cadascun d'ells un representant per a la seu incorporació en el Patronat de la Fundació.
  
  
El Patronat inicial queda format per les persones següents:
  
  
- President: Miguel Romá Riera.
  
- Vicepresident: Nicandro Pérez Bellot.
  
- Secretari: Miguel Martínez Sarabia.
  
- Tresorer: Fermín Juan Gilabert.
  
- Vocals:
  
· Secretariat Diocesà de Migració, representat per Fermín Juan Gilabert.
  
· Càritas Diocesana d'Alacant, representada per José Mira Galiana.
  
· Manuel Padillo Bellido.
  
· María Jiménez Delgado.
  
· Nelly Gonzálbez Fabra.
  
· Román Ramos Baeza.
  
· Vicente Baeza Orts.
  
Tots ells han acceptat el càrrec en la forma establida legalment.
  
  
La resta de l'articulat estatutari regula totes les qüestions previstes legalment en matèria de fundacions.
  
  
Fonaments jurídics
  
  
Primer
  
La Constitució recull en el títol I, capítol II, secció II, article 34, el dret de fundació per a finalitats d'interès general.
  
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat, de manera duradora, el seu patrimoni a la realització de finalitats d'interès general, circumstàncies que concorren en el present cas.
  
  
Tercer
  
Examinades les finalitats de la Fundació, la dotació, i com també les aportacions efectivament realitzades, aquests es consideren d'interès general, i aquestes inicialment suficients per a la inscripció, de conformitat amb el que estableix l'article 11.b) del Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb el article 36 de la Llei 30/1994, de 24 de novembre, de Fundacions i de Incentius Fiscals a la Participació Privada en Activitats d'Interès General.
  
  
Quart
  
La carta fundacional i els estatuts continguts en l'escriptura pública de 16 de maig de 1996, esmenada per l'escriptura pública de 2 de desembre de 1996, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual la Fundació pot ser reconeguda, en tenir en compte la finalitat que persegueix, segons l'article 2 dels seus Estatuts.
  
  
Cinqué
  
L'expedient ha estat tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997 i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això en relació amb el Decret de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, en allò referent a l'estructura administrativa a nivell de Servei.
  
Vistos la Constitució, la Llei 30/1994, de 24 de novembre, el Reial Decret 316/1996, de 23 de febrer, per la qual s'aprova el Reglament de Fundacions de Competència estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat únics de la Comunitat Valenciana, i la resta de la normativa de pertinent aplicació, resolc:
  
  
Primer
  
Inscriure com a fundació la denominada Fundació Alacant Acull, en el Registre de Fundacions de la Comunitat Valenciana amb el número 94(A) i classificar-la com de previsió social, assistència a immigrants. El seu domicili radicarà a Alacant, carrer de l'Àguila, 35, 3.r.
  
  
Segon
  
Aprovar els Estatuts pels quals ha de regir-se la Fundació, elevats a escriptura pública davant el notari de València, amb residència a Alacant, senyor José María Iriarte Calvo, en data 16 de maig de 1996 i amb número 1.588 de protocol, esmenats per l'escriptura pública de data 2 de desembre de 1996 i número 3.708 de protocol, autoritzada pel mateix notari.
  
  
Tercer
  
Aprovar el nomenament del primer Patronat, segons figura en l'antecedent cinquè de la present resolució.
  
Notifiqueu la present resolució, i advertiu que contra ella, que no exhaureix la via administrativa, podrà presentar un recurs ordinari davant aquest mateix òrgan o davant el conseller de Presidència en el termini d'un mes, comptador des de la data de la notificació, de conformitat amb el que disposa el Decret 60/1995, de 18 d'abril del Govern Valencià, de creació del Registre i Protectorat de Fundacions de la Comunitat Valenciana en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
València, 10 d'abril de 1997.- El director general d'Interior: José López Garrido.